Anexa 2
CONDIȚIILE GENERALE DE ELIGIBILITATE ȘI CONDIȚIILE SPECIFICE
I. CONDIȚII GENERALE DE ELIGIBILITATE:
1. Statut de organizație neguvernamentală (persoană juridică de drept privat fără scop patrimonial, asociație sau fundație)
2. Competențe necesare și dovedite (conform documentelor de constituire/înființare/organizare și funcționare) în domeniul prevenirii corupției, transparenței, eticii și integrității în autorități și instituții publice
3. Nu se află în niciuna dintre situațiile prevăzute la pag. 15 din Ghidul solicitantului – Cererea de proiecte IP7/2017, respectiv:
a. în stare de faliment/insolvență sau fac obiectul unei proceduri de lichidare sau de administrare judiciară, încheierea de concordate, suspendarea activităţii economice sau obiectul unei proceduri în urma acestor situaţii sau în situaţii similare;
b. reprezentatul legal al solicitantului/partenerului a fost condamnat printr-o hotărâre cu valoare de res judicata pentru fraudă, corupţie, participare la o organizaţie criminală sau la orice alte activităţi ilegale în detrimentul intereselor financiare ale Uniunii Europene;
c. în urma altei proceduri de achiziţionare sau în urma unei proceduri de alocare a unei subvenţii finanţate de la bugetul comunitar, reprezentatul legal al solicitantului/partenerului a fost găsit vinovat de încălcarea gravă a contractului datorită nerespectării obligaţiilor contractuale;
d. reprezentantul legal al solicitantului/partenerilor a suferit o condamnare printr-o hotărâre cu valoare de res judicata pentru delict legat de conduita profesională. 
4. Nu a avut calitatea de solicitant sau beneficiar al unor finanțări din Programul Operațional Capacitate Administrativă 2014 – 2020 pentru care a renunțat la obținerea finanțării în etapa de contractare, a solicitat încetarea contractelor de finanțare, în mod nejustificat și din motive imputabile exclusiv acestuia și/sau partenerilor ori i-a fost reziliate de către AM contractele de finanțare din motive imputabile exclusiv acestuia/partenerilor. Termenele pentru care este valabilă condiția sunt:
a. 1 an pentru solicitanții care au renunțat la obținerea finanțării în etapa de contractare, respectiv între 15 martie 2016 și 15 martie 2017 (inclusiv); 
b. 2 ani pentru beneficiarii care solicită încetarea contractelor de finanțare și beneficiarii cărora le sunt reziliate contractele de finanțare de către AM din motive imputabile exclusiv acestora/partenerilor, respectiv între 15 martie 2015 și 15 martie 2017 (inclusiv).  

II. CONDIȚII SPECIFICE:
II.1. Condiții specifice stabilite în aplicarea Metodologiei cadru de colaborare între Agenția Națională a Funcționarilor Publici (ANFP) și parteneri și, respectiv, a art. 34 alin. (8) lit. b) din Normele metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin HG nr. 93/2016

1. Solicitantul este reprezentant al sectorului neguvernamental (fundație, asociație) cu activitate relevantă în ceea ce privește colaborarea cu administrația publică ( cel puțin 2 proiecte derulate în ultimii 5 ani în care a  colaborat cu administrația publică) 
2. Solicitantul derulează activități în domeniul/domeniile de colaborare propuse;  
3. Candidatura a fost depusă în format electronic,  cu respectarea termenului limită din anunț și a cerințelor prevăzute în formularul de înscriere;
4. Solicitantul nu este un fost partener al ANFP pentru care Agenția a decis, în urma evaluării parteneriatului, întreruperea Acordului de parteneriat.

II.2. Condiții specifice stabilite în aplicarea art. 34 alin. (6) din Normele metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobate prin HG nr. 93/2016:
1. Organizația are o experiență relevantă* de cel puțin 2 ani în ultimii 5 ani, cu activități derulate pe teme asociate măsurilor de prevenire a corupției în sectorul public, etică și integritate în administrația publică, consolidarea statului de drept și bunei guvernări/bunei administrări;  
2. Organizația are experiență relevantă* de cel puțin un proiect finanțat din fonduri structurale, cu acoperire națională, finalizat, în ultimii 3 ani;
3. Organizația deține resursa umană (cu experiență și expertiză) necesară implementării în bune condiții a activităților proiectului
4. Organizația deține capacitatea administrativă şi financiară necesară implicării într-un proiect de natura celui pentru care se organizează selecția;
5. Organizația își exprimă în mod expres și explicit intenția de semnare a unui Acord de parteneriat, conform modelului solicitat de AM POCA;







* relevanța experienței va fi stabilită urmare a evaluării prin raportare la activitățile proiectului pentru care se propune colaborarea (conform viziunii solicitantului cu privire la parteneriatul pentru implementarea proiectului)         


 


